Комисија за одабир пројеката за бесповратно суфинансирање активности на инвестиционом одржавању и унапређењу својстава зграда на подручју општине Ражањ у циљу спречавања настанка штетних последица по живот или здравље људи, животну средину, привреду или имовину веће вредности на територији општине Ражањ образована Одлуком о спровођењу јавног позива за бесповратно суфинансирање активности на инвестиционом одржавању и унапређењу својстава зграда на подручју општине Ражањ бр.368-5/24-01 од 9.9.2024.године, а у складу са чланом 7.наведене одлуке,објављује:

**Јавни позив за бесповратно суфинансирање активности на инвестиционом одржавању и унапређењу својстава зграда на подручју општине Ражањ**

1. **Предмет јавног позива**

 Предмет јавног позива је бесповратно суфинансирање активности на инвестиционом одржавању и унапређењу својстава зграда на подручју општине Ражањ у циљу спречавања настанка штетних последица по живот или здравље људи, животну средину, привреду или имовину веће вредности на територији општине Ражањ (у даљем тексту Позив).

Конкурс се расписује за следеће мере: санација кровова, инвестиционог одржавања фасада, замена употребљених грађевинских материјала који су штетни по живот и здравље људи, побољшање енергетске ефикасности објеката и друге активности којима се спречава настанак штетних последица по здравље и живот грађана, животну средину, привреду и имовину веће вредности.

 **2.** **Учесници**

 Учесници јавног позива могу бити стамбене и стамбено-пословне зграде на територији општине Ражањ које су законито изграђене и регистроване у смислу важећих прописа. Учесници конкурса могу да конкуришу за доделу средтава овог члана под следећим условима :

• да су пројектом обухваћене активности из предмета јавног позива;

• да је учесник конкурса обезбедио средства потребна за учешће на конкурсу-40% предрачуна потребних финансијских средстава са обрачунатим ПДВ-ом;

• да активности за које се траже средства по овом конкурсу нису финансиране од стране другог буџетског корисника,

• да је учесник конкурса дао сагласност да ће финансирати евентуалне додатне трошкове.

**3.Средства за суфинансирање активности**

 Учешће општине Ражањ у финансирању активности у оквиру пројекта на инвестиционом одржавању и унапређењу својстава зграда може износити максимално 60 % предрачуна потребних финансијских средстава, са обрачунатим ПДВ-ом.

Укупан износ средстава који је у буџету општине Ражањ за 2024.годину обезбеђен за ове намене износи 2.000.000,00 динара.

**4.Документација**

 Уз пријаву на јавни позив за доделу средстава, која се може преузети на сајту општине Ражањ или на писарници Општинске управе општине Ражањ, учесници конкурса прилажу:

• препис листа непокретности или други доказ о легалности објекта и о власништву на објекту;

• доказ да је подносилац обезбедио средства потребна за реализацију пројекта;

• решење о регистрацији стамбене заједнице;

• Одлука скупштине стамбене заједнице о подношењу пријаве на јавни позив;

• извод из програма одржавања зграде у коме су наведене активности инвестиционог одржавања предвиђене за текућу годину (за стамбене заједнице), уколико га је стамбена заједница донела ;

• техничкa документацијa потребнa за извођење радова у складу са Законом о планирању и изградњи;

• Решење о одобрењу извођења радова у складу са Законом;

• Изјава учесника конкурса да ће финансирати евентуалне додатне трошкове из сопствених средстава;.

**5. Подношење пријаве**

 Пријаву на јавни позив подноси управник у име стамбене заједнице.

 Пријаве се подносе у затвореној коверти, директно на писарници Општинске управе општине Ражањ или препорученом поштом на адресу: Општина Ражањ, Трг Св.Саве 33, 37215 Ражањ са назнаком ,»Пријава за избор пројеката за бесповратно суфинансирање активности на инвестиционом одржавању и унапређењу својстава зграда на подручју општине Ражањ» -НЕ ОТВАРАТИ. Образац пријаве се може преузети са сајта општине Ражањ или на писарници Општинске управе општине Ражањ.

 Непотпуне и неблаговремене пријаве Комисија неће разматрати.

**6. Рок за подношење пријаве**

 Рок за подношење пријава са пратећом документацијом је 15 дана од дана објављивања јавног позива на званичној интернет страници општине Ражањ и огласној табли Општинске управе општине Ражањ.

**7. Критеријуми за утврђивање листе приоритета**

 Општи критеријуми су:

• хитност интервенције – максималан број бодова је 35;

• степен унапређења својства зграде – максималан број бодова је 20;

• намена објекта (за објекте који уживају неки вид заштите у смислу Закона о културним добрина максималан број бодова је 15 бодова, за стамбене и стамбено пословни објекте максималан број бодова је 10, а за остале објекте максималан број бодова је 5);

• да ли су раније коришћена средства буџета општине Ражањ и ако јесу да ли су обавезе предвиђене уговором у свему испоштоване (ако средства нису коришћена максималан број бодова је 10, а ако су средства већ коришћена и уговорене обавезе у свему испуњене максималан број бодова је 5);

• раније интервенције на згради (за зграде које су радове инвестиционог и текућег одржавања предузимале пре 1990. године максималан број бодова је 20, за зграде које су наведене радове предузимале од 1991. па до 2000. године максималан број бодова је 15, за зграде које су наведене радове предузимале од 2001. па до 2010. године максималан број бодова је 190 и за зграде које су наведене радове изводиле после 2011. године максималан број бодова је 5).

Максималан број бодова који сe може доделити пројекту је 100.

У случају да два или више пројеката буду вреднова са истим бројем бодова, предност у додели средстава има пројекат који је добио више бодова по основу хитности, а за случај да су пројекти добили исти број бодова по основу хитности, предност има пројекат који је добио више бодова по основу статуса објекта, односно намене зграде .

Да би средства била додељена, потребно је да пројекат оствари најмање 50 бодова, с тим да ће средства бити додељена учесницима конкурса за суфинансирање активности на пројектима са највећим бројем бодова, до висине укупно одобрених средстава.

1. **Рок за обавештење о резултатима јавног позива**

Комисија у року од 5 дана од дана истека рока за подношење пријава врши отврање поднетих пријава.

Најкасније у року од 30 дана од дана истека рока за подношење пријава, Комисија је дужна да сачини ранг листу пројеката и исту достави свим учесницима јавног позива, надлежној организационој јединици општинске управе општине Ражањ ради објављивања на интернет страници општине Ражањ и председнику општине Ражањ.

Сваки учесник на конкурсу може комисији уложити приговор на ранг листу у року од три дана од дана објављивања предлога ранг-листе на званичној интернет страници општине Ражањ и на огласној табли.

Комисија одлучује по приговорима у року који не може бити дужи од пет дана од истека рока за подношење приговора.

Комисија, након истека рока за подношење приговора, односно рока за одлучивање по приговорима, у року од 15 дана утвђује коначну ранг-листу коју објављује званичној интернет страници општине Ражањ и на огласној табли.

Председник општине Ражањ на основу коначне ранг-листе доноси Решење о суфинансирању пројеката, која се доставља се свим подносиоцима пријава ,објављује на огласној табли Оштинске управе општине Ражањ и на званичној интернет страници општине Ражањ.

На решење из претходног става подносилац пријаве има право жалбе општинском већу општине Ражањ у року од 15 дана од дана пријема решења.

Избор извођача радова спроводи Општинска управа општине Ражањ у складу са Законом о јавним набавкама, након чега се закључује тројни Уговор између општине, подносиоца пријаве и извођача радова.

1. **Информације**

 Додатне информације се могу добиту на телефон 037/3841-174 локал 26, од 8.00 до 13.00 часова.

Особа за контакт је Ивана Пејовић, председник комисије.

Комисија за одабир пројеката за бесповратно суфинансирање активности на инвестиционом одржавању и унапређењу својстава зграда на подручју општине Ражањ у циљу спречавања настанка штетних последица по живот или здравље људи, животну средину, привреду или имовину веће вредности на територији општине Ражањ

Напомена: Јавни позив је отворен од 10.9.2024.године до 25.9.2024.године, до 15.00 часова.

Број:368-5/24-01

Дана: 10.9.2024.год.

 **Председник комисије**

 **Ивана Пејовић,с.р.**